Ma d tullist tis xemsa d « Tadyant n Meqqran », azwel-a ɣur-s assaɣ d usrid akked teḥkayt, yemmal-d ayen yeḍran d uwadem agejdan n uḍris « Meqqran ». Meqqran d Wardiya ṣṣebren mačči drus, ur sɛin ara dderya, ulac amejjay ǧǧan, ulac adarwic ǧǧan, ulac, asmi i tenid-yerẓeq Rebbi s uqcic, At lqanun ur qbilen ara isem i yebɣa Meqqran ad t-yefk i mmi-s acku ur t-walan ara d isem azzayri, maca ɣer taggara s lebɣi n Rebbi akked umagrad i yura Yissin ɣef tadyant-agi-ines, qeblen isem-nni i yebɣa « Asirem ».